18. 1. 84 De Europæiske Fællesskabers Tidende Nr. L 15/1 (Retsakter hvis offentliggørelse er obligatorisk) RÅDETS FORORDNING (EØF) Nr. 109/84 af 4. januar 1984 om ændring af forordning (EØF) nr. 3061/79 om den fælles ordning for indførsel af visse tekstilvarer med oprindelse i Kina RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Fællesskabet har forhandlet en aftale med Den kine- siske Folkerepublik, i det følgende benævnt »Kina«, om handelen med tekstilvarer ; de specielle fælles regler for indførsel af visse tekstil- varer med oprindelse i Kina, der med henblik på gennemførelsen af denne aftale blev indført xed forordning (EØF) nr. 3061/79 af 20. december 1979 ()), senest ændret ved forordning (EØF) nr. 2007/82 ?, finder anvendelse indtil den 31. december 1983; der er drøftelser i gang mellem Fællesskabet og Kina vedrørende en ajourføring af denne aftale ; de specielle fælles regler, der er indført ved forordning (FØF) nr. 3061/79, bør derfor forlænges, og de kvantitative lofter for 1984 bør fastsættes — UDSTEDT FØLGENDE FORORDNING : Artikel 1 I forordning (EØF) nr. 3061/79 foretages følgende ændringer : 1. Artikel 3, stk. 1, affattes således : »1. —Indførsel i Fællesskabet af de tekstilvarer, som er anført i bilag IV og har oprindelse i Kina, og som afsendes mellem den 1. januar 1980 og den 31. december 1984, er undergivet de i nævnte bilag fastsatte årlige kvantitative lofter.«. 2. Artikel 18, stk. 2, affattes således : »Den finder anvendelse indtil den 31. december 1984«. 3. I bilag IV tilføjes de kvantitative lofter for perioden 1. januar til 31. december 1984, der er anført i bilaget til nærværende forordning. Artikel 2 Denne forordning træder i kraft den 1. januar 1984. Den finder anvendelse indtil den 31. december 1984. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. januar 1984. () EFT nr. L 345 af 31. 12. 1979, s. 1. (?) EFT nr. L 216 af 24. 7. 1982, s. 1. På Rådets vegne M. ROCARD Formand